Conrad Grünenberg

**Conrad Grünenberg**, poznat i pod imenima **Konrad von Grünenberg** i **Konrad Grünemberg** (? – 1494.), bio je stanovnik Konstanza koji se bavio heraldikom. Najpoznatiji je po svojem grbovniku iz 1483., kronici koja sadrži grbove (Österreichische Wappenchronik, 1492.?) i ilustriranom putopisu koji govori o njegovom hodočašću u Jeruzalem iz 1486. g.

## Životopis

Rođen je gradonačelniku Konstanzu nepoznate godine, možda tijekom 1420-ih. Prvi put spomenut je 1441. godine na popisu starješina. Do 1465. godine već je neko vrijeme bio u službi Fridrika III., cara Svetoga Rimskoga Carstva te od 1485. ili 1486. ima čin viteza (*Ritter*). Dana 22. travnja 1486. godine odlazi na hodočašće u Jeruzalem, gdje je postao Vitez Svetoga Groba. Također je bio član reda *Orden de la Jarra de la Salutación* i Reda svetoga Jurja.

### Hodočašće u Jeruzalem

Na hodočašće u Jeruzalem krenuo je 22. travnja 1486. te se vratio u Konstanz u ranom prosincu iste godine. Njegovo hodočašće trajalo je 33 tjedana. Dana 22. travnja krenuo je iz Konstanza prema Veneciji preko Rheinecka i Sterzinga. Dana 31. svibnja galijom je krenuo iz Venecije i posjetio Poreč, Zadar, Šibenik, grad Hvar (tada Lesina), grad Korčulu, Dubrovnik (tada Ragusa), Krf, Methoni (tada Modon) u Moreji, Heraklion (tada Kandija) na Kreti, Rodos, Famagustu na Cipru te Jafu, u koju dolazi 24. srpnja. Putujući na magarcu posjetio je Lod (Lida, Lydda), Ramlu, Emaus, Jeruzalem i Betlehem. U Jafi je 1. rujna uzeo brod za Veneciju, u koju je stigao 16. studenog. U rodni Konstanz vratio se početkom prosinca. Dva najranija ilustrirana rukopisa o njegovome hodočašću bila su dovršena ubrzo nakon njegovog povratka u Konstanz.

Prikaz gradova koje je Conrad Grünenberg posjetio iz njegovog ilustriranog putopisaVenecijaKonrad von Grünenberg - Beschreibung der Reise von Konstanz nach Jerusalem - Blatt 08v-09r.jpgPorečKonrad von Grünenberg - Beschreibung der Reise von Konstanz nach Jerusalem - Blatt 09v-10r.jpgZadarKonrad von Grünenberg - Beschreibung der Reise von Konstanz nach Jerusalem - Blatt 11v - 028.jpgŠibenikKonrad von Grünenberg - Beschreibung der Reise von Konstanz nach Jerusalem - Blatt 12v - 030.jpggrad Hvar (tada Lesina)Konrad von Grünenberg - Beschreibung der Reise von Konstanz nach Jerusalem - Blatt 13r - 031.jpggrad KorčulaKonrad von Grünenberg - Beschreibung der Reise von Konstanz nach Jerusalem - Blatt 13v-14r.jpgDubrovnik (tada Ragusa)Konrad von Grünenberg - Beschreibung der Reise von Konstanz nach Jerusalem - Blatt 15v-16r.jpgKrfKonrad von Grünenberg - Beschreibung der Reise von Konstanz nach Jerusalem - Blatt 17v-18r.jpgMethoni (tada Modon)Konrad von Grünenberg - Beschreibung der Reise von Konstanz nach Jerusalem - Blatt 19v-20r.jpgHeraklion (tada Kandija)Konrad von Grünenberg - Beschreibung der Reise von Konstanz nach Jerusalem - Blatt 20v-21r.jpgRodosKonrad von Grünenberg - Beschreibung der Reise von Konstanz nach Jerusalem - Blatt 23v - 052.jpgLimassolKonrad von Grünenberg - Beschreibung der Reise von Konstanz nach Jerusalem - Blatt 25v - 056.jpgKonrad von Grünenberg - Beschreibung der Reise von Konstanz nach Jerusalem - Blatt 26v-27r.jpgFamagustaKonrad von Grünenberg - Beschreibung der Reise von Konstanz nach Jerusalem - Blatt 28v-29r.jpgJafaKonrad von Grünenberg - Beschreibung der Reise von Konstanz nach Jerusalem - Blatt 31v-32r.jpgRamla?Konrad von Grünenberg - Beschreibung der Reise von Konstanz nach Jerusalem - Blatt 33r - 071.jpgLodKonrad von Grünenberg - Beschreibung der Reise von Konstanz nach Jerusalem - Blatt 35v-36r.jpgJeruzalem
## Literatura

* Stillfried-Alcantara, Hildebrandt,  *Des Conrad Grünenberg, Ritters und Burgers zu Costenz, Wappenbuch. Volbracht am nünden Tag des Abrellen do man zalt tusend vierhundert drü und achtzig jar.*   Görlitz 1875. – 1884., (novo faksimil izdanje iz 2009. godine).

* Johann Goldfriedrich, Walter Fränzel (eds.). *Ritter Grünembergs Pilgerfahrt ins Heilige Land 1486*, Leipzig 1912., (*Voigtländers Quellenbücher* 18), (novo faksimil izdanje iz 2009. godine).

* Kristian Aercke (ed.), *The story of Sir Konrad Grünemberg's pilgrimage to the Holy Land in 1486* (2005.)

* Andrea Denke, *Konrad Grünembergs Pilgerreise ins Heilige Land 1486. Untersuchung, Edition und Kommentar* (2010.)

## Vanjske poveznice

* Zadar.hr:Konrad von Grünenberg o Zadru, 1486. godine

* Reginald Grünenberg: Ritter Conrad, mein Vater und ich (PDF; 225&nbsp;kB), ^*Die Welt* 25. kolovoza 2009.

* [1]

* Christof Rolker, *The baron who became an architect: (mis-)remembering Konrad Grünenberg (d. 1494)*, 2017.